
ΚΕΦΑΛΑΙΟ 1ο

ΑΠΑΝΤΗΣΕΙΣ ΣΤΑ ΕΡΩΤΗΜΑΤΑ

ΕΚΠΡΟΣΩΠΩΝ ΔΗΜΩΝ ΚΑΙ ΚΤΕΛ ΠΟΥ ΜΕΤΕΧΟΥΝ ΣΤΟ ΠΡΟΓΡΑΜΜΑ ΣΥΝ-ΚΟΙΝΩΝΙΑ

Κατά την ενημερωτική συνάντηση εκπροσώπων Δήμων και ΚΤΕΛ που έγινε στο Υπουργείο Μεταφορών και Επικοινωνιών την 17.12.2008, ετέθησαν  ερωτήματα. Παρακάτω για κάθε ερώτημα υπάρχει μια απάντηση.
	ΕΡΩΤΗΜΑ
	ΑΠΑΝΤΗΣΗ

	Απαιτείται κανονιστική απόφαση από την Δημαρχιακή Επιτροπή για τον καθορισμό μίας γραμμής;
	Ο Δήμος υπογράφοντας τη σύμβαση με το ΚΤΕΛ καθορίζει στο ΠΑΡΑΡΤΗΜΑ Α την κάθε γραμμή της Δημοτικής Συγκοινωνίας, οπότε δεν απαιτείται άλλη απόφαση Δημοτικού οργάνου. ΠΡΟΣΟΧΗ: Αν δεν πρόκειται για υφιστάμενη γραμμή αλλά για νέα, απαιτείται σύμφωνα με το άρθρο 7 του ν.2963/2001 απόφαση Νομάρχη για τον καθορισμό της γραμμής με αναφορά στην αφετηρία, τη διαδρομή, τις στάσεις και το τέρμα. Ειδικά αν πρόκειται για αστική γραμμή η απόφαση βγαίνει μετά από σύμφωνη γνώμη του οικείου ΟΤΑ

	Το σχέδιο σύμβασης που μας έστειλε η ΚΕΔΚΕ έχει ελεγχτεί από τη Νομική της Υπηρεσία; Αυτό γιατί πολλοί Δήμοι δεν έχουν αυτή τη δυνατότητα
	Το σχέδιο αυτό βασίζεται σε συμβάσεις που υπέγραψαν τα τελευταία πέντε χρόνια μεταξύ Δήμων και ΚΤΕΛ. Το μόνο πρόβλημα που προέκυψε (και αντιμετωπίζεται αν τηρηθεί η επισήμανση στην παραπάνω απάντηση) αφορά την ανάγκη απόφασης Νομάρχη όταν πρόκειται για νέες γραμμές

	Έχουμε υπογράψει συμβάσεις με ημερομηνία έναρξης 1.11.08. Τώρα που το πρόγραμμα αρχίζει στις 1.1.09 πρέπει να κάνουμε τροποποίηση των συμβάσεων;
	Στο γράμμα της ΚΕΔΚΕ προς όλους τους Δήμους και τα ΚΤΕΛ (Οκτώβριος 08) αναφέρεται ότι απαιτείται τροποποίηση των συμβάσεων οι οποίες όμως δεν χρειάζεται να κοινοποιηθούν στην ΚΕΔΚΕ. Η τροποποίηση αφορά μόνο τις ημερομηνίες που αναφέρονται στο άρθρο 2.

	Τα χρήματα θα εκταμιευθούν προς τους Δήμους συνολικά ή σταδιακά;
	Η εκταμίευση θα γίνεται μηνιαίως σύμφωνα με τις πιστοποιήσεις των Δήμων για την εκτέλεση του έργου και τις αντίστοιχες τιμολογήσεις των ΚΤΕΛ

	Τα τιμολόγια των ΚΤΕΛ θα κόβονται προς τον Δήμο ή προς την ΚΕΔΚΕ;
	Θα κόβονται προς τον Δήμο με τον οποίο το ΚΤΕΛ έχει υπογράψει σύμβαση


	Αν τα πρωτότυπα τιμολόγια των ΚΤΕΛ στέλνονται στην ΚΕΔΚΕ και περιμένουμε την επιστροφή τους προκειμένου να σταλούν με τα εντάλματα στον Επίτροπο θα έχουμε μεγάλες καθυστερήσεις
	Στην ΚΕΔΚΕ θα στέλνεται επικυρωμένο αντίγραφο του Τιμολογίου και των συνημμένων του (Πρακτικό αυτοψίας κάθε γραμμής μόνο για τον πρώτο μήνα και Έγγραφο Νομαρχίας για τιμή πετρελαίου κάθε μήνα, κλπ), το πρωτότυπο μαζί με το ένταλμα στον Επίτροπο

	Ο ορισμός των δύο εκπροσώπων του Δήμου στην Επιτροπή Αυτοψίας των γραμμών θα γίνει με απόφαση Δημοτικού Συμβουλίου ή με απόφαση Δημάρχου;
	Η Επιτροπή Αυτοψίας των γραμμών γίνεται σε εφαρμογή του άρθρου 7 της Σύμβασης την οποία υπέγραψε ο Δήμαρχος μετά από απόφαση του Δημοτικού Συμβουλίου, οπότε αρκεί η απόφαση του Δήμαρχου (αν θέλει ενημερώνει και το Δημοτικό Συμβούλιο) για τον ορισμό των δύο εκπροσώπων, όπως και η απόφαση του Προέδρου του ΚΤΕΛ για τον ορισμό του εκπροσώπου του ΚΤΕΛ

	Αν μετά την αυτοψία στις νέες γραμμές προκύψουν διαφοροποιήσεις (ως προς το μήκος ή τη φύση της γραμμής), θα απαιτηθεί τροποποίηση σύμβασης; 
	Κατά τη διάρκεια του προγράμματος, όπως αναφέρεται και στη σύμβαση, ο Δήμος μπορεί να ζητήσει αλλαγές στο έργο, όπως επέκταση μιας γραμμής, μια νέα γραμμή ή και άλλα δρομολόγια. Σε κάθε περίπτωση θα τροποποιείται ανάλογα το Παράρτημα Α της σύμβασης και θα κοινοποιείται στην ΚΕΔΚΕ

	Για την προβολή του προγράμματος από τους Δήμους, προβλέπονται  ειδικές δράσεις δημοσιότητας  ή μόνο αυτά που περιγράφονται στο άρθρο 6 της σύμβασης;
	Η Προβολή του έργου είναι προϋπόθεση για τη χρηματοδότηση. Δεν προβλέπονται άλλες υποχρεωτικές δράσεις πέρα από όσα αναφέρονται στο άρθρο 6. Κάθε Δήμος, ανάλογα και με τις δυνατότητές του, μπορεί να προβάλει όπως επιθυμεί το πρόγραμμα. 

	Ποια είναι η αρμόδια υπηρεσία του Δήμου που θα ελέγχει τις μηνιαίες πιστοποιήσεις και τα τιμολόγια του ΚΤΕΛ;
	Η πιστοποίηση θα γίνεται από την Τεχνική Υπηρεσία και ο έλεγχος των τιμολογίων από την Οικονομική Υπηρεσία. 

	Στις περιπτώσεις παραχώρησης λεωφορείων από Δήμο σε ΚΤΕΛ ποιος πληρώνει τα ασφάλιστρα και τα τέλη κυκλοφορίας των λεωφορείων;
	Ο Δήμος ως ιδιοκτήτης των λεωφορείων πληρώνει τα ασφάλιστρα και τα τέλη κυκλοφορίας των λεωφορείων και το ΚΤΕΛ δε χρεώνει τον Δήμο με το κόστος οχημάτων

	Τι γίνεται με τους Δήμους που δεν έχουν στείλει σωστά συμπληρωμένο το Παράρτημα Α της σύμβασης;
	Διευκρινίζεται ότι οι μηνιαίες εκταμιεύσεις των χρημάτων προς τους Δήμους θα γίνονται μόνο εφόσον για κάθε γραμμή που αναφέρεται στο τιμολόγιο υπάρχει αντίστοιχο δελτίο αυτοψίας και οι γραμμές αυτές αναφέρονται στον πίνακα γραμμών και δρομολογίων του Παραρτήματος Α. 


ΚΕΦΑΛΑΙΟ 2ο

ΤΡΟΠΟΠΟΙΗΣΗ ΠΑΡΑΡΤΗΜΑΤΟΣ Β ΤΗΣ ΣΥΜΒΑΣΗΣ ΜΕΤΑΞΥ ΔΗΜΩΝ ΚΑΙ ΚΤΕΛ

(Αυτό το κεφάλαιο δεν αφορά Συμβάσεις που αναφέρονται μόνο στη μείωση της τιμής των εισιτηρίων και δεν περιλαμβάνουν χρηματοδότηση εκτέλεσης δρομολογίων)

Μετά από προτάσεις που υποβλήθηκαν κατά την ενημερωτική συνάντηση εκπροσώπων Δήμων και ΚΤΕΛ που έγινε στο Υπουργείο Μεταφορών και Επικοινωνιών την 17.12.2008, προέκυψαν τα ακόλουθα συμπεράσματα:

1. Οι συντελεστές υπολογισμού του κόστους των οχημάτων αλλά και των οδηγών πρέπει να αναθεωρηθούν γιατί εξαρτώνται από τον χρόνο διαδρομής κάθε δρομολογίου ο οποίος δεν συσχετίζεται εύκολα με τη φύση του οδοστρώματος

2. Πρέπει να ληφθούν υπόψη και οι περιπτώσεις κίνησης των λεωφορείων και σε χωματόδρομο αλλά και σε χιόνι με αντιολισθητικές αλυσίδες

Για τους παραπάνω λόγους παρακαλούμε στις συμβάσεις μεταξύ Δήμων και ΚΤΕΛ να γίνει η ακόλουθη τροποποίηση του Παραρτήματος Β.

ΠΑΡΑΡΤΗΜΑ Β – 

Χρηματοδότηση δρομολογίων

Υπολογισμός κόστους δρομολογίου μιας γραμμής

Το Κόστος για την κίνηση λεωφορείων σε δρομολόγιο μιας γραμμής υπολογίζεται ως εξής.

Α. ΛΕΙΤΟΥΡΓΙΚΌ ΚΟΣΤΟΣ ΔΡΟΜΟΛΟΓΙΟΥ
Α1. Κόστος καυσίμων:


Α1 = Κατανάλωση καυσίμου σε ένα δρομολόγιο (λίτ) x Τιμή πετρελαίου (€/λ)

Κατανάλωση ενός πλήρους δρομολογίου από την αυτοψία της γραμμής 

Τιμή πετρελαίου από βεβαίωση της Νομαρχίας

Α2. Κόστος ελαστικών:

	 Συντελεστές €/χλμ
	Κλίση οδού
	Λεωφορείο

κανονικό
	Λεωφορείο

μικρό

	ΕΝΤΟΣ ΠΟΛΕΩΣ
	Μηδενική
	0,0172
	0,0172

	
	Μεσαία
	0,0340
	0,0340

	ΕΚΤΟΣ ΠΟΛΕΩΣ 
	Μηδενική
	0,0198
	0,0198

	
	Μεσαία
	0,0370
	0,0370

	
	Μεγάλη
	0.0929
	0.0929

	ΚΙΝΗΣΗ ΣΕ ΧΩΜΑΤΟΔΡΟΜΟ Η ΣΕ ΧΙΟΝΙ
	Μηδενική
	0,0213
	0,0213

	
	Μεσαία
	0,0429
	0,0429

	
	Μεγάλη
	0,1083
	0,1083


Α2 = Συντελεστής (€/χλμ) x μήκος (χλμ)

Αν η γραμμή αποτελείται από επιμέρους τμήματα με άλλα χαρακτηριστικά (είδος οδού και κλίση) τότε το Α2 είναι ίσο με το άθροισμα των επί μέρους γινομένων.
Α3. Κόστος συντήρησης:

	Συντελεστές €/χλμ
	Κλίση οδού
	Λεωφορείο

κανονικό
	Λεωφορείο

μικρό

	ΕΝΤΟΣ ΠΟΛΕΩΣ
	Μηδενική
	0,4285
	0,2981

	
	Μεσαία
	0,5142
	0,3577

	ΕΚΤΟΣ ΠΟΛΕΩΣ 
	Μηδενική
	0,1402
	0,0976

	
	Μεσαία
	0,1714
	0,1192

	
	Μεγάλη
	0,2204
	0,1533

	ΚΙΝΗΣΗ ΣΕ ΧΩΜΑΤΟΔΡΟΜΟ Η ΣΕ ΧΙΟΝΙ
	Μηδενική
	0,3085
	0,2146

	
	Μεσαία
	0,4285
	0,2981

	
	Μεγάλη
	0,9641
	0,6707


Α3 = Συντελεστής (€/χλμ) x μήκος (χλμ)

Αν η γραμμή αποτελείται από επιμέρους τμήματα με άλλα χαρακτηριστικά (είδος οδού και κλίση) τότε το Α3 είναι ίσο με το άθροισμα των επί μέρους γινομένων.

Το συνολικό λειτουργικό κόστος είναι Α = Α1 + Α2 + Α3

Β. ΚΟΣΤΟΣ ΟΧΗΜΑΤΟΣ ΑΝΑ ΔΡΟΜΟΛΟΓΙΟ
Με την παραδοχή ότι ένα λεωφορείο απασχολείται επί 2500 ώρες τον χρόνο, έχουμε ένα ωριαίο κόστος οχήματος (απόσβεση, ασφάλιστρα και τέλη κυκλοφορίας) 7,43 ευρώ για τα μεγάλα λεωφορεία και 5,56 για τα μικρά. Αν πολλαπλασιάσουμε αυτό το ποσόν επί τον χρόνο απασχόλησης του λεωφορείου για ένα δρομολόγιο (ΧΑ=λεπτά/60) έχουνε το κόστος οχήματος ανά δρομολόγιο.
Β= 7,43 x ΧΑ για τα κανονικά λεωφορεία

Β= 5,56 x ΧΑ για τα μικρά λεωφορεία

ΣΗΜΕΙΩΣΗ: Ο Χρόνος Απασχόλησης για ένα δρομολόγιο ισούται με τον Χρόνο Διαδρομής για την εκτέλεση του δρομολογίου, όπως αυτός μετρήθηκε κατά την αυτοψία της γραμμής συν τον χρόνο αναμονής στην αφετηρία. Αν δηλαδή ο Χρόνος Διαδρομής σε μια γραμμή είναι 26 λεπτά, αλλά τα δρομολόγια γίνονται ανά μισή ώρα, ο ΧΑ είναι 30 λεπτά. Γενικά ο Χρόνος απασχόλησης υπολογίζεται και συμφωνείται κατά περίπτωση ανάλογα με τις πραγματικές συνθήκες.

Γ. ΚΟΣΤΟΣ ΟΔΗΓΟΥ ΑΝΑ ΔΡΟΜΟΛΟΓΙΟ
Με την παραδοχή ότι για το 2009 το ετήσιο κόστος ενός οδηγού είναι 25.600 ευρώ και ότι ένας οδηγός εργάζεται 8 ώρες την ημέρα επί 22,5 ημέρες τον μήνα επί 11 μήνες, το ωριαίο κόστος οδηγού είναι 13 ευρώ/ώρα. Αν πολλαπλασιάσουμε αυτό το ποσόν επί τον χρόνο απασχόλησης του οδηγού για ένα δρομολόγιο (ΧΑ=λεπτά/60) έχουνε το κόστος οδηγού ανά δρομολόγιο.

Γ = 13 x ΧΑ
Δ. ΛΟΙΠΕΣ ΔΑΠΑΝΕΣ

Οι δαπάνες αυτές περιλαμβάνουν τα εφεδρικά λεωφορεία, τα κενά χιλιόμετρα, το κόστος της Διοίκησης, του Γραφείου Κίνησης, του Λογιστηρίου και τις δαπάνες διαχείρισης. Γίνεται δεκτό ότι το ύψος αυτών των δαπανών ισούται με το 25% .του αθροίσματος των παραπάνω: Δ = 0,25 x (Α+Β+Γ)

Ε. ΑΠΡΟΒΛΕΠΤΑ ΚΑΙ ΕΥΛΟΓΟ ΚΕΡΔΟΣ

Το ποσό αυτό ισούται με το 15% του αθροίσματος των παραπάνω:

Ε = 0,15x (Α+Β+Γ+Δ)

Το συνολικό κόστος ενός δρομολογίου είναι: 

Κ= Α+Β+Γ+Δ+Ε

Αν το έργο εκτελείται με λεωφορείο του Δήμου, αφαιρείται το κόστος των οχημάτων:

Κ’ = Κ - Β

Πολλαπλασιάζοντας τα εκτελεσθέντα έναν μήνα δρομολόγια σε κάθε γραμμή επί το κόστος έχουμε το μηνιαίο κόστος γραμμής. 
Αθροίζοντας τα κόστη όλων των γραμμών έχουμε το συνολικό μηνιαίο κόστος της Δημοτικής Συγκοινωνίας.

Στο ποσό αυτό προστίθεται ο Φ.Π.Α.
ΚΕΦΑΛΑΙΟ 3ο

ΟΔΗΓΙΕΣ ΓΙΑ ΤΗ ΔΙΕΝΕΡΓΕΙΑ ΑΥΤΟΨΙΩΝ ΓΡΑΜΜΩΝ
(Αυτό το κεφάλαιο δεν αφορά Συμβάσεις που αναφέρονται μόνο στη μείωση της τιμής των εισιτηρίων και δεν περιλαμβάνουν χρηματοδότηση εκτέλεσης δρομολογίων)

1. Για κάθε λεωφορειακή γραμμή στην οποία θα χρηματοδοτηθούν δρομολόγια, κατά τον πρώτο μήνα λειτουργίας της, θα διενεργηθεί αυτοψία με σκοπό να προσδιοριστούν:
2. Η κατανάλωση πετρελαίου σε ένα δρομολόγιο

3. Το  μήκος της γραμμής
4. Ο χρόνος εκτέλεσης ενός δρομολογίου
ΟΔΗΓΙΕΣ ΑΥΤΟΨΙΑΣ
Για οποιεσδήποτε διευκρινήσεις καλέστε στο 6972-886884 (Ν.Παρασκευόπουλο)

Κατά προτίμηση η αυτοψία διενεργείται σε ένα κανονικό δρομολόγιο με επιβάτες και σε ώρα κυκλοφοριακής αιχμής. Για κάθε μια γραμμή ακολουθείται η εξής διαδικασία. Η Επιτροπή αυτοψίας έχει μαζί:

1. Τις Οδηγίες (αυτή τη σελίδα)

2. Το παράδειγμα συμπληρωμένου ΔΕΛΤΙΟΥ ΑΥΤΟΨΙΑΣ

3. Μερικά κενά ΔΕΛΤΙΑ ΑΥΤΟΨΙΑΣ για συμπλήρωση

4. Τουλάχιστον 2 στυλό, 2 ρολόγια, σκληρή επιφάνεια πάνω στην οποία θα τοποθετηθεί το ΔΕΛΤΙΟ ΑΥΤΟΨΙΑΣ για τις εγγραφές (π.χ. περιοδικό) και τις σφραγίδες Δήμου & ΚΤΕΛ για την υπογραφή του ΔΕΛΤΙΟΥ

Σε ένα πρατήριο καυσίμων κοντά στην αφετηρία της γραμμής γίνεται η πλήρωση του λεωφορείου σε πετρέλαιο και σημειώνεται στο ΔΕΛΤΙΟ ΑΥΤΟΨΙΑΣ η ένδειξη του μετρητή χιλιομέτρων του λεωφορείου (αν υπάρχει η δυνατότητα τον μηδενίζουμε). Σημειώνουμε επίσης τα εισαγωγικά στοιχεία του ΔΕΛΤΙΟΥ ΑΥΤΟΨΙΑΣ (Ημερομηνία, καιρικές συνθήκες, κλπ).
Το λεωφορείο οδηγείται στην αφετηρία της γραμμής και σημειώνεται στο ΔΕΛΤΙΟ ΑΥΤΟΨΙΑΣ η ένδειξη του μετρητή χιλιομέτρων. Όταν το λεωφορείο ξεκινήσει σημειώνουμε στο ΔΕΛΤΙΟ ΑΥΤΟΨΙΑΣ την ώρα αναχώρησης.

Κατά τη διαδρομή το λεωφορείο σταματά στις στάσεις για επιβίβαση – αποβίβαση επιβατών. Αν σε μια στάση δεν υπάρχουν επιβάτες, το λεωφορείο σταματά, ανοίγει πόρτες και ένας επιβαίνων κατεβαίνει και αμέσως ξανανεβαίνει, οπότε το λεωφορείο ξεκινά.
Κατά τη διαδρομή αναγράφονται στο ΔΕΛΤΙΟ ΑΥΤΟΨΙΑΣ τα Δημοτικά Διαμερίσματα από τα οποία διέρχεται το λεωφορείο. Αν η διαδρομή της επιστροφής είναι η ίδια, δεν ξαναγράφονται τα Δημοτικά Διαμερίσματα αλλά η ένδειξη «ΙΔΙΑ ΔΙΑΔΡΟΜΗ».
Μόλις το λεωφορείο φθάσει στο τέρμα, σημειώνεται η ώρα άφιξης και η ένδειξη του μετρητή χιλιομέτρων. Όταν το λεωφορείο ξεκινήσει από το τέρμα για τη διαδρομή της επιστροφής σημειώνεται η ώρα αναχώρησης.

Μόλις το λεωφορείο επιστρέψει στην αφετηρία, σημειώνεται η ώρα άφιξης και η ένδειξη του μετρητή χιλιομέτρων.

Στο πρατήριο γίνεται η πλήρωση του λεωφορείου σε πετρέλαιο και σημειώνεται στο ΔΕΛΤΙΟ ΑΥΤΟΨΙΑΣ πόσα ΛΙΤΡΑ έκαψε το λεωφορείο στη διαδρομή και η ένδειξη του μετρητή χιλιομέτρων του λεωφορείου.

Η Επιτροπή αφού σημειώσει στο ΔΕΛΤΙΟ ΑΥΤΟΨΙΑΣ χρόνο, μήκος διαδρομής και κατανάλωση πετρελαίου, εκτιμά ποιες συνθήκες επικρατούσαν στη διαδρομή (Εντός πόλεως / Εκτός πόλεως / Σε χώμα & κλίση: Μηδενική (0-3%) / Μεσαία (4-7%) / Μεγάλη (8%+)) τις σημειώνει και σφραγίζει/υπογράφει το ΔΕΛΤΙΟ ΑΥΤΟΨΙΑΣ.

ΣΗΜΕΙΩΣΕΙΣ:

1. Αν οι συνθήκες μίας διαδρομής δεν μπορούν να χαρακτηριστούν από μία κατάσταση, κατ’εκτίμηση η Επιτροπή, αναφέρει σε ειδικό σημείωμα της στην πίσω όψη του ΔΕΛΤΙΟΥ ότι π.χ. τα πρώτα 5 χλμ ήταν εντός πόλεως με μηδενική κλίση, ενώ τα 8 υπόλοιπα ήταν εκτός πόλεως με μεσαία κλίση, κλπ.
2. Σε γραμμές στις οποίες τον χειμώνα γίνονται δρομολόγια σε χιόνι με αντιολισθητικές αλυσίδες, η αυτοψία επαναλαμβάνεται σε τέτοιες συνθήκες για τον σωστό υπολογισμό του χρόνου διαδρομής και της κατανάλωσης πετρελαίου
. 

ΔΕΛΤΙΟ ΑΥΤΟΨΙΑΣ
ΔΗΜΟΣ: 

                     - ΚΤΕΛ 

ΓΡΑΜΜΗ: 

Ημερομηνία αυτοψίας ………………………. Καιρικές συνθήκες: …………………………
Λεωφορείο: …………… ……………  - Έτος κατασκευής: ….…...  Μήκος: ……........
	Σχόλιο
	Ένδειξη μετρητή χιλιομέτρων

λεωφορείου
	Ωρα

	Ένδειξη μετρητή στο πρατήριο καυσίμων από όπου ξεκινάμε αφού γεμίσουμε σε πετρέλαιο
	
	---

	Αναχώρηση από την αφετηρία
	
	

	Δημοτικά διαμερίσματα από τα οποία διέρχεται το λεωφορείο: 



	Άφιξη στο τέρμα
	
	

	Αναχώρηση από τέρμα
	----
	

	Δημοτικά διαμερίσματα από τα οποία διέρχεται το λεωφορείο:



	Άφιξη στην αφετηρία 
	
	

	Άφιξη στο πρατήριο καυσίμων
	
	---




ΑΠΟΤΕΛΕΣΜΑΤΑ

	ΧΡΟΝΟΣ ΔΙΑΔΡΟΜΗΣ 
	

	ΜΗΚΟΣ ΔΙΑΔΡΟΜΗΣ
	

	ΛΙΤΡΑ ΠΕΤΡΕΛΑΙΟΥ *
	


*:  Πολλαπλασιάζουμε τα λίτρα που καταναλώθηκαν επί ένα κλάσμα που έχει ως αριθμητή το συνολικό μήκος της γραμμής και ως παρανομαστή το μήκος περιλαμβανομένου του πρατηρίου καυσίμων

Το μεγαλύτερο μέρος της διαδρομής ήταν Εντός πόλεως / Εκτός πόλεως / Σε χώμα
Και είχε κλίση: Μηδενική / Μεσαία / Μεγάλη

ΤΑ ΜΕΛΗ ΤΗΣ ΕΠΙΤΡΟΠΗΣ ΑΥΤΟΨΙΑΣ

1. …………………………… 2. ………………………..

3………………………………

ΚΕΦΑΛΑΙΟ 4ο

ΟΔΗΓΙΕΣ ΓΙΑ ΤΗ ΤΙΜΟΛΟΓΗΣΗ ΤΩΝ ΥΠΗΡΕΣΙΩΝ
Α) ΧΡΗΜΑΤΟΔΟΤΗΣΗ ΓΙΑ ΤΗ ΜΕΙΩΣΗ ΤΗΣ ΤΙΜΗΣ ΤΩΝ ΕΙΣΙΤΗΡΙΩΝ

Α1) ΠΙΣΤΟΠΟΙΗΣΗ
Ο Δήμος πιστοποιεί με έγγραφό του (ΠΙΣΤΟΠΟΙΗΣΗ) ότι κατά τον παρελθόντα μήνα ίσχυσε η μείωση της τιμής των εισιτηρίων σύμφωνα με τη Σύμβαση.
Α2) ΤΙΜΟΛΟΓΗΣΗ
Το ΚΤΕΛ εκδίδει Τιμολόγιο με ποσό το ένα δέκατο τέταρτο (1/14) του συνολικού συμβατικού τιμήματος για το δεκατετράμηνο.

Α3) ΕΛΕΓΧΟΣ ΚΑΙ ΠΛΗΡΩΜΗ

Ο Δήμος αφού ελέγξει το Τιμολόγιο ετοιμάζει το σχετικό ένταλμα και το στέλνει στον Επίτροπο για θεώρηση, ενώ παράλληλα στέλνει αντίγραφο προς την ΚΕΔΚΕ ώστε να γίνει η σχετική εκταμίευση της χρηματοδότησης προς τον Δήμο, ο οποίος και εξοφλεί το Τιμολόγιο του ΚΤΕΛ.

Β) ΧΡΗΜΑΤΟΔΟΤΗΣΗ ΓΙΑ ΤΗΝ ΕΚΤΕΛΕΣΗ ΔΡΟΜΟΛΟΓΙΩΝ

Β1) ΠΙΣΤΟΠΟΙΗΣΗ

Ο Δήμος πιστοποιεί με έγγραφό του (ΠΙΣΤΟΠΟΙΗΣΗ) ότι κατά τον παρελθόντα μήνα το ΚΤΕΛ εκτέλεσε αριθμό δρομολογίων σε διάφορες γραμμές σύμφωνα με τη Σύμβαση.
Β2) ΤΙΜΟΛΟΓΗΣΗ

Το ΚΤΕΛ εκδίδει Τιμολόγιο με ποσό που προκύπτει από τους πίνακες κοστολόγησης δρομολογίων και την Πιστοποίηση εκτέλεσης έργου (δες παραδείγματα και έντυπα στις επόμενες σελίδες).

Β3) ΕΛΕΓΧΟΣ ΚΑΙ ΠΛΗΡΩΜΗ

Ο Δήμος αφού ελέγξει το Τιμολόγιο* ετοιμάζει το σχετικό ένταλμα και το στέλνει στον Επίτροπο για θεώρηση, ενώ παράλληλα στέλνει αντίγραφο προς την ΚΕΔΚΕ ώστε να γίνει η σχετική εκταμίευση της χρηματοδότησης προς τον Δήμο, ο οποίος και εξοφλεί το Τιμολόγιο του ΚΤΕΛ.

*: Το Τιμολόγιο έχει συνημμένα τον πίνακα τιμών καυσίμων που εκδίδει η Νομαρχία, τα δελτία αυτοψίας κάθε γραμμής, τους πίνακες  κοστολόγησης δρομολογίων κάθε γραμμής και την Πιστοποίηση εκτέλεσης έργου.

ΠΙΝΑΚΑΣ ΤΙΜΩΝ ΚΑΥΣΙΜΩΝ ΤΗΣ ΝΟΜΑΡΧΙΑΣ

Μετά το τέλος κάθε μήνα το ΚΤΕΛ με αίτημά του προς την Διεύθυνση Εμπορίου της Νομαρχίας, προμηθεύεται τον «Πίνακα τιμών καυσίμων» από τον οποίο προκύπτει η μέση τιμή του πετρελαίου κίνησης για τον μήνα που πέρασε. Αυτή την τιμή χρησιμοποιεί για τις τιμολογήσεις του.

ΠΙΝΑΚΑΣ ΚΟΣΤΟΛΟΓΗΣΗΣ ΔΡΟΜΟΛΟΓΙΟΥ (Παράδειγμα)
ΔΗΜΟΣ: Μεσσήνης                      - ΚΤΕΛ Ν.Μεσσηνίας

ΓΡΑΜΜΗ: Καλαμάτα - Ελαιοχώρι

ΛΕΩΦΟΡΕΙΟ: Κανονικό / Μικρό-Μεσαίο       ΜΗΝΑΣ: ΙΑΝΟΥΑΡΙΟΣ 2009

	Τμήμα γραμμής:
	Πρώτο
	Δεύτερο
	Τρίτο
	Σύνολο

	Εντός ή εκτός πόλεως
	Εντός
	Εκτός
	Εκτός
	----------

	Κλίση
	Μηδενική
	Μηδενική
	Μέση
	----------

	Μήκος (χλμ)
	2,4
	16,8
	9,6
	28,8

	Χρόνος απασχόλησης (λεπτά)
	Χρ.Διαδρομής: 94΄Αφετηρία: 26’
	120

	Κατανάλ.πετρελαίου (Λίτρα)
	Κατανάλωση πετρελαίου από την αυτοψία της γραμμής.

Τιμή πετρελαίου από τη Νομαρχία
	9,5

	Μέση τιμή πετρελαίου (ε/Λ)
	
	1,202

	Α1. Κόστος καυσίμων (ευρώ)
	
	11,42

	Συντελεστ.ελαστικών (€/χλμ)
	0,0172
	0,0198
	0,0370
	

	Α2. Κόστος ελαστικών (€)
	0,0413
	0,3326
	0,3552
	0,73

	Συντελεστ.Συντήρησης (€/χλμ)
	0,4285
	0,1402
	0,1714
	

	Α3. Κόστος συντήρησης (€)
	1,0284
	2,3554
	1,6454
	5,03

	Λειτουργικό κόστος  
	Α = Α1 + Α2 + Α3 (€)  
	17,18

	Ωριαίο κόστος οχήματος (€/ώ)
	
	7,43

	Β. Κόστος οχημάτων (€)
	
	14,86

	Ωριαίο κόστος οδηγού (€/ώ)
	
	13

	Γ. Κόστος οδηγών (€)
	
	26,00

	Δ.Λοιπές δαπάνες (€)
	Δ = 0,25 x (Α+Β+Γ)
	14,51

	Ε. Απρόβλεπτα/κέρδος (€)
	Ε = 0,15 x (Α+Β+Γ+Δ)
	10,88

	Συνολικό Κόστος Δρομολογίου (€)
	ΚΔ = Α + Β + Γ + Δ + Ε
	83,43


ΠΙΝΑΚΑΣ ΚΟΣΤΟΛΟΓΗΣΗΣ ΔΡΟΜΟΛΟΓΙΟΥ 

ΔΗΜΟΣ…………………………..                      - ΚΤΕΛ …………………………

ΓΡΑΜΜΗ: ……………………………………

ΛΕΩΦΟΡΕΙΟ: Κανονικό / Μικρό-Μεσαίο       ΜΗΝΑΣ: …………………………..

	Τμήμα γραμμής:
	Πρώτο
	Δεύτερο
	Τρίτο
	Σύνολο

	Εντός ή εκτός πόλεως
	
	
	
	----------

	Κλίση
	
	
	
	----------

	Μήκος (χλμ)
	
	
	
	

	Χρόνος απασχόλησης (λεπτά)
	Χρ.Διαδρομής: ……Αφετηρία: …..
	

	Κατανάλ.πετρελαίου (Λίτρα)
	Κατανάλωση πετρελαίου από την αυτοψία της γραμμής.

Τιμή πετρελαίου από τη Νομαρχία
	

	Μέση τιμή πετρελαίου (ε/Λ)
	
	

	Α1. Κόστος καυσίμων (ευρώ)
	
	

	Συντελεστ.ελαστικών (€/χλμ)
	
	
	
	

	Α2. Κόστος ελαστικών (€)
	
	
	
	

	Συντελεστ.Συντήρησης (€/χλμ)
	
	
	
	

	Α3. Κόστος συντήρησης (€)
	
	
	
	

	Λειτουργικό κόστος  
	Α = Α1 + Α2 + Α3 (€)  
	

	Ωριαίο κόστος οχήματος (€/ώ)
	
	

	Β. Κόστος οχημάτων (€)
	
	

	Ωριαίο κόστος οδηγού (€/ώ)
	
	

	Γ. Κόστος οδηγών (€)
	
	

	Δ.Λοιπές δαπάνες (€)
	Δ = 0,25 x (Α+Β+Γ)
	

	Ε. Απρόβλεπτα/κέρδος (€)
	Ε = 0,15 x (Α+Β+Γ+Δ)
	

	Συνολικό Κόστος Δρομολογίου (€)
	ΚΔ = Α + Β + Γ + Δ + Ε
	


ΕΛΛΗΝΙΚΗ ΔΗΜΟΚΡΑΤΙΑ                                                    (Παράδειγμα)
ΠΕΡΙΦΕΡΕΙΑ ΠΕΛΟΠΟΝΝΗΣΟΥ 

ΝΟΜΑΡΧΙΑ ΜΕΣΣΗΝΙΑΣ

ΔΗΜΟΣ ΚΑΛΑΜΑΤΑΣ

1η ΠΙΣΤΟΠΟΙΗΣΗ ΚΑΙ 

ΕΝΤΟΛΗ ΠΛΗΡΩΜΗΣ ΕΚΤΕΛΕΣΘΕΝΤΟΣ ΕΡΓΟΥ 
ΕΡΓΟ: ΠΡΟΓΡΑΜΜΑ ΣΥΝ-ΚΟΙΝΩΝΙΑ, 
ΔΗΜΟΤΙΚΗ ΣΥΓΚΟΙΝΩΝΙΑ ΔΗΜΟΥ ΚΑΛΑΜΑΤΑΣ

ΕΡΓΟΛΑΒΟΣ: ΚΤΕΛ ΝΟΜΟΥ ΜΕΣΣΗΝΙΑΣ

	Γραμμή
	Εκτελεσθέντα δρομολόγια
	Κόστος δρομολογίου
	Συνολικό κόστος (€)

	Άνω Βέργα
	40
	28,55
	1142

	Καλάμι-Σπερχόγεια
	38
	32,11
	1220

	Μικρή Μαντίνεια
	22
	13,62
	299,6

	Πηγές-Αλαγονία-Νέδουσα
	44
	148,2
	6521

	Ελαιοχώρι
	32
	83,43
	2670

	Καρβέλι-Λαδάς
	28
	122,08
	3418

	
	
	
	15271

	
	
	
	

	Συνολικό μηνιαίο κόστος εκτέλεσης δρομολογίων
	15271


Ο υπογράφων Παναγιώτης Παρασκευόπουλος, προϊστάμενος της Τεχνικής Υπηρεσίας του Δήμου Καλαμάτας, έχοντας υπόψη την υπ’ αριθ. ……/2009 Απόφαση του Δημάρχου Καλαμάτας με την οποία η Τεχνική Υπηρεσία του Δήμου ορίζεται ως  εποπτεύουσα του προγράμματος ΣΥΝ-ΚΟΙΝΩΝΙΑ και την από …/…./2008 υπογραφείσα Σύμβαση μεταξύ του Δημάρχου Καλαμάτας και του Προέδρου του ΚΤΕΛ Ν.Μεσσηνίας για το παραπάνω έργο, λαμβάνοντας υπόψη ότι σύμφωνα με την παραπάνω Σύμβαση τα ΚΤΕΛ, δεδομένου ότι εισπράττει εισιτήρια στις παραπάνω γραμμές, θα χρηματοδοτείται με το 80% του συνολικού κόστους εκτέλεσης των δρομολογίων (15.271 x 80% = 12.216,80 €)
Δίνω εντολή

Να πληρωθεί σύμφωνα με τη συνημμένη Πιστοποίηση στον παραπάνω Εργολάβο το ποσό των € δώδεκα χιλιάδων διακοσίων δέκα έξι ευρώ και ογδόντα λεπτών (12.216,80 €) + ΦΠΑ (19%) € δύο χιλιάδες τριακόσια είκοσι ένα ευρώ και δέκα εννέα λεπτά (2.321,19), δηλαδή συνολικά δέκα τέσσερεις χιλιάδες πεντακόσια τριάντα επτά ευρώ και ενενήντα εννέα λεπτά  (14.537,99 €)
Καλαμάτα 10/2/2009
Ο Προϊστάμενος της Τεχνικής Υπηρεσίας

Egkiklios 2

3

